Pantun aceh lucu ini saya kumpulkan dari berbagai sumber, ada yang dari Facebook dan ada juga dari media lainnya jika anda salah satu pecinta pantun aceh silahkan anda lihat di bawah ini, berikut pantunnya.
Salam alaikom rakan sinaroe
rap seupot uroe teungeut LOEN hana
kadari beuklam ULOEN duk sidroe
teuingat keu ADOE sideh d banda
adak mantong na AYAH lam nanggroe
ULOEN ngoen ADOE hudep bahgia
han mungkeun GATA e DEK udep lam rantoe
sebab AYAH droe tanyoe geumanja
kaheuk LOEN klik sampee kaparoe
ingat keu AdOE mantong sikula
beurayeuk saba ADOE droe
KANDA lamnanggroe mita beulanja
nyoe keuh cobaan wahee e ADOE
AYAH geutanyoe meninggai donya
adakna SYEDARA hana geuhiroe
han geuteum pakoe meusiblah mata
do'a talakei bak ALLAH sidroe
AYAH geutanyoe beu ampon desya
beusehat badan tanyoe lam nanggroe
malam ngon uroe pujoe rabbana
oeh-noe keuh peusan dari KANDA droe
moga geutanyoe troeh ban cita-cita
beuk susah hatee wahee ADOE droe
bah pih tiep uroe udeup lam duka
LOEN mita nafkah keu gata ADOE
kasaban uroe ULOEN keureja
demi kegata e putik panjoe
rela uloennyoe jak u LANGSA
'oh wate reudoek, ujeuen jiteuka.
Tambah meubura, geulantue sampoe.
Assalamu'alaikum, wareh saudara.
Peue keuh kajaga, jidroen beungeh nyoe.
Timue eungket bace, wate thoe paya.
Su-uem meubura, jitet le uroe.
Hana ta the-the, beungeh ka teuka.
Beudoeh le sigra, ngat tajak manoe.
Cicem bak uboeng, jidoeng meubanja.
Lage umpama, dilhoek hai adoe.
Beudoeh geutanyoe, meukeumah sigra.
Tajak keurija, pat-pat juet asoe.
Tari that cicem, jimeu suara.
Nyan cicem pala, ateueh bak panjoe.
Beupanyang umu, Geubri keu gata.
Geubri seujahtra, mandum geutanyoe.
Miriek beutawi, jikhem meubura.
'oh wate teuka, ban beungeh uroe.
Sehat ngen tuboeh, seugala anggoeta.
Talake sigra, keudeh u bak Poe.
Manoek kumireueh, aneuk ka jiba.
Dalam blang raya, keudeh diputoe.
Saleuem dari loen, mandum keugata.
Agam ngen dara, tuha ngen adoe.
Ji cicem ujeuen, jipoe meubura.
Lam awan raya, sideh meulaloe.
Meumada 'oh noe, pantoen loen rika.
Seubagoe sapa bak loen beungeh nyoe.
HABA PEU-INGAT MEUBEK KEUCEWA:
Assalamu'alaikum keu rakan-rakan
Bacut loen peusan keu gata dumna
Neubaca bacut haba loen tuan
Deungen tulesan keunan loen sapa
Awai mula phon keu mandum rakan
Dak uloen tuan meunan syit kira
Mandum loen uke dari sapaan
Inoeng ngen agam tuha ngen muda
Bek tameujanji rangkahoe rakan
Mungken hai taulan peuteupat hana
Umu geutanyoe keuheundak Tuhan
Meunan hai rakan jaga le gata
Tajaga hate tacok simpulan
Insya Allah rakan nyang jeuet tanyoe ba
Seubab nye janji le that hai taulan
Keucewa rakan le that nyang nyata
Keucewa hate nyang le lam badan
Mungken hai rakan janji na dua
Le that hana troeh hana teupatan
Umpama rakan peumimpin kita
Pue lom nyang agam hai binoe taulan
Macam rayuan keu gata jiba
Ngat tajoek lumpue kiban mauan
Ingat hai rakan nyang inoeng sigra
Teuma nyang agam bacut loen peusan
Hate neupasang meuturi dara
Neu eu that tari ka tan peurawan
Meu'ah hai rakan bacut na gasa.
Assalamu'alaikum wahe ek rakan
patoen loen krang keu bungoeng jeumpa
rupa that ceudah indah kon wayang
hna tinggal smbahnyang dngoen puasa
hay dara si puteh kulet
han teuget loen pet oh malam jula
teuingat gata jioh di banda
pajan keuh ta eh sibantai dua
Watee buleun maulod
tanyoe neukanduri
keupang ulee nabi
Muhammad rasul ambia
kanduri ubeut ka dengoen rayeuk
nyang peuteng beutrok niat syedara
bek teumakoet kanduri maulod
singoh han geutet dalam nuraka
Itangen kei rhot lam ie,,
rante2 payah pruh,,
gara2 ku meu’en fb,,
hp2 payah impuh,,
saket ulee saket igoe”
geulinyueng kloe sang meu ulat”
puduek palee limoeng kiloe”
igoe-igoe jibeurangkat..
Gimana mantapkan, nah itulah kumpulan pantun jenaka untuk anda pencinta pantun aceh, pantun di atas ada yang membahas tentang Rokok, ada yang tentang nasehat dalam memilih pendamping hidup, atau nasehat untuk para Dara Aceh, semoga pantun Aceh di atas bermanfaat untuk anda sekian dan terimakasih.
ind_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn sun_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ita_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ban_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn sun_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn min_Latn ace_Latn ace_Latn ace_Latn ace_Latn ace_Latn ace_Latn pap_Latn ace_Latn ace_Latn ace_Latn ace_Latn ace_Latn ind_Latn